Diari Oficial de la Generalitat Valenciana


Sumari del DOGV 374, del 09-05-1986 (1986/806189)

ORDRE de 9 d'abril de 1986, de la Conselleria d'Economia i Hisenda, per la qual es regula el procediment d'alienació de determinats bèns mobles propietat de la Generalitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   374

Data del DOGV
:   09-05-1986

Secció del DOGV
:   ALTRES DISPOSICIONS

Número del document
:   1986/806189


Data del document
:   09-04-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 d'abril de 1986, de la Conselleria d'Economia i Hisenda, per la qual es regula el procediment d'alinenació de determinats béns mobles, propietat de la Generalitat Valenciana.  
La legislació de l'Estat en matèria del patrimoni, aplicable a la Generalitat, estableix la subhasta com a procediment normal d'alienació dels béns mobles.   
El procediment de subhasta té com. a essencial finalitat, per part de l'Administració, la de garantir la màxima imparcialitat en la selecció del contractista, amb aquesta finalitat estableix els mecanismes adients que garantesquen la lliure concurrència dels interessats en participar-hi mitjançant un sistema ampli de publicitat.   
La finalitat d'aquesta Ordre és la de compatibilitzar els principis d'economia, celeritat i eficàcia, als quals ha de tendir tot procediment administratiu, amb els de publicitat i concurrència, imprescindibles per garantir la igualdat dels administrats que hi vulguen accedir, com a part contractant, en les relacions contractuals de l'Administració Autonómica.   
En atenció d'aquests motius, segons allò establert en la Disposició final primera del Decret 46/1983, de 18 d'abril, pel qual s'aproven les normes provisionals per l'administració, defensa i conservació del Patrimoni de la Generalitat Valenciana i en l'article 35.c) de la Llei 5/1983, de 30 de desembre, del Govern Valenciá.   
ORDENE:  
Article 1r  
Sempre que s'hagen d'alienar béns mobles integrats en el Patrimoni de la Generalitat Valenciana, el valor dels quals no excedesca, individual o conjuntament, de dues-centes mil pessetes, es podrà de realitzar la susdita alienació mitjançant el procediment de concert directa amb les peculiaritats establertes en aquesta Ordre.   
Article 2n  
Serà competent per acordar la contractació directa dels béns mobles, en els termes establerts en l'article anterior, la Conselleria que tingués reconeguda la competència per acordar l'alienació.   
Article 3r  
La valoració dels béns mobles a què fa referència l'article primer, que servirà de base perquè les Conselleries interessades en l'alienació puguen acollir-se al procediment establert en aquesta Ordre, haurà de ser efectuada per un perit designat per la Conselleria alienant.   
Article 4t  
De la valoració practicada, que servirà de tipus de licitació, se'n donarà compte a la Tresoreria General.   
La valoració pericial, tramesa a la Tresoreria General, haurà d'anar acompanyada de la fitxa o fitxes d'Inventari dels béns peritats. Tot suposant que per qualsevol circumstància algun bé no figuràs inclós en l'Inventari, s'haurà de confeccionar la fitxa corresponent.   
Subscrita l'Acta d'adjudicació, hom procedirà a donar de baixa els béns alienats en l'Inventari General.   
Article 5é  
L?acord d'alienació per contractació directa serà anunciat en el Diari Oficial de la Generalitat Valenciana, amb una antelació mínima de set dies hàbils a la data en què s'haja de procedir a l'adjudicació.   
Així mateix, amb la mateixa antelació, hom haurà de comunicar-ho a tres industrials, com a mínim, dedicats a la compra-venda de béns i productes usats o activitats similars.   
Article 6é  
La presentació de pliques pels interessats en la licitació, es podrà efectuar fins el moment en què s'haja de procedir a l'obertura d'aquestes.   
DISPOSICIO ADDICIONAL  
Serà dret supletori el Decret del Consell de la Generalitat Valenciana 46/1983, de 18 d'abril.   
València, 9 d'abril de 1986.   
El Conseller d'Economia i Hisenda,  
ANTONI BIRLANGA I CASANOVA